Улан Батор
Улан Батор ( или ᠤᠯᠠᠭᠠᠨᠪᠠᠭᠠᠲᠤᠷ, произнесено ) е столицата на Монголия, със статут на самостоятелен аймак. През 2008 г. населението му е малко над 1 милион души. Разположен е на река Туул, приток на Селенга, в долина в полите на планината Богдо Ул.

Разположение 
Улан Батор се намира на 47°55'12" N и 106°53' E, на около 1350 m надморска височина.

История 
Основан през 1639 г. като будистки манастир, град Урга се развива като търговски център на пътя на чая между Русия и Китай.

Когато е обявен за столица на новата Монголска народна република през 1924 г., градът е преименуван на Улан Батор („червен герой“ на монголски език), в чест на Сухе Батор, участник в установяването на комунистическия режим в Монголия. Неговата статуя стои в центъра на монголската столица.

Транспорт 
Улан Батор има международно летище, наречено в чест на Чингис хан. Свързан е с магистрали с по-важните градове в страната. Също така е свързан с Транссибирската железница и китайската железопътна система.

Образование 
В града се намира единственият в страната университет – Монголски държавен университет. Има няколко частни и държавни колежа. Градската историческа библиотека е с богат фонд от древни монголски, китайски и тибетски ръкописи.

Климат 
Градът има планински климат, с дълга, студена зима и кратко, прохладно лято. Средната годишна температура е −0.4 °C.

Забележителности 
 Природо-исторически музей
 Мавзолей на Сухе Батор
 Манастир Гандантегченлин с 25-метрова статуя на Мигджид Янраисиг
 Зимен дворец на Богд хан

Побратимени градове 
  Гоулд Коуст, Австралия от 1994 г.
  Денвър, САЩ
  Иркутск, Русия
  Москва, Русия
  Сапоро, Япония
  Сеул, Южна Корея
  Тайпе, Тайван

Галерия

Източници 
 Информация от официалния сайт на ЦРУ